ไม่ต่อโควตา 5เสือ สลาก
ดึงกลับมา จัดขายเอง ลั่นไม่พิมพ์ เกิน50ล.คู่,ปิดตำนาน 5 เสือกองสลาก บอร์ดสลากฯ มีมติไม่ต่ออายุโควตาสลากฯ ที่อยู่ในมือบริษัทนิติบุคคล จำนวนกว่า 60,000 ฉบับคู่ ตามคำสั่ง เสธ.แดง ให้สำนักงานสลากฯ ดึงกลับมาขายเอง ผ่านการจองซื้อและขายตรง หลังจากเริ่มโครงการไปแล้ว 2 งวด พร้อมลั่นไม่พิมพ์สลากฯเกินกว่า 50 ล้านฉบับคู่ เกรงเป็นการมอมเมาประชาชน,สำนักงานสลากกินแบ่งรัฐบาลเอาจริงรื้อโควตาสลากครั้งใหญ่ โดยเมื่อวันที่ 20 ต.ค. พล.ท.อภิรัชต์ คงสมพงษ์ ประธานกรรมการสำนักงานสลากกินแบ่งรัฐบาล เปิดเผยภายหลังการประชุมคณะกรรมการ (บอร์ด) ครั้งที่ 15 ปี 2558 โดยที่ประชุมบอร์ดมีมติไม่ต่ออายุโควตาสลากบริษัทนิติบุคคล และองค์กรต่างๆ ที่ไม่มีส่วนเกี่ยวข้องกับการกุศล จำนวน 2,495 ราย คิดเป็นโควตาที่ได้รับประมาณ 60,194 ฉบับคู่ หรือ 120,388 ฉบับ เพื่อนำโควตาทั้งหมดไปเป็นสลากสำหรับการซื้อตรงและการจองซื้อ ภายหลังจากที่สำนักงานสลากฯ เปิดโอกาสให้ผู้ค้าสลากรายย่อยและประชาชน สามารถซื้อตรงและจองซื้อผ่านธนาคารกรุงไทยทั้งหมด 2 งวด ผลปรากฏว่าสลากที่เตรียมเอาไว้ 13 ล้านฉบับคู่ หรือ 26 ล้านฉบับ ถูกจองหมดภายในระยะเวลาไม่ถึง 5 นาที โดยสลากในงวดวันที่ 17 ธ.ค.2558 จะมียอดการพิมพ์สลากออกมาทั้งหมด 50 ล้านฉบับคู่ หรือ 100 ล้านฉบับ จะแบ่งออกเป็นสลากสำหรับผู้ค้าสลากรายย่อย องค์กรและสมาคมการกุศล จำนวน 28 ล้านฉบับคู่ สลากที่สำนักงานสลากขายเองผ่านการซื้อตรงและจองซื้อ 20 ล้านฉบับคู่ และอีก 2 ล้านฉบับคู่เป็นโควตาของผู้ค้าสลากเดิมที่จะหมดสัญญาในวันที่ 30 ธ.ค.2558,พล.ท.อภิรัชต์กล่าวอีกว่า การตัดสินของบอร์ดสลากฯครั้งนี้ถือเป็นการทำตามวัตถุประสงค์ของคณะรักษาความสงบแห่งชาติ (คสช.) ที่ต้องการให้สลากที่จำหน่ายในท้องตลาดมีราคาไม่เกินคู่ละ 80 บาท และยังกระจายสลากทั้งหมด 50 ล้านฉบับคู่ไปสู่มือผู้ค้าสลากรายย่อยตัวจริง โดยจะไม่มีผู้ค้าสลากรายใหญ่อีกต่อไป ซึ่งบอร์ดเชื่อมั่นว่า ผู้ค้าสลากรายใหญ่ เหล่านี้คือต้นตอของการรวบสลากเพื่อนำมาขายเป็นเลขชุดและปั่นราคาสลากให้สูงเกินกว่าราคาที่สำนักงานสลากฯ กำหนด และบอร์ดสลากฯจะจับตาการทำงานของกลไกตลาดอีกประมาณ 3 เดือนนับจากนี้ไป หรือประมาณ 6 งวด โดยยืนยันสำนักงานสลากฯจะไม่พิมพ์สลากมากกว่า 50 ล้านฉบับคู่หรือ 100 ล้านฉบับ เพราะเกรงว่าจะถูกมองว่ามอมเมาประชาชน,นอกจากนี้ พล.ท.อภิรัชต์กล่าวด้วยว่า ขณะนี้ สำนักงานสลากฯกำลังอยู่ระหว่างการเดินตามแผนโรดแม็ป ระยะที่ 2 เน้นเรื่องการควบคุมราคาสลากไม่ให้ขายเกินคู่ละ 80 บาท ส่วนระยะที่ 3 จะเป็นเรื่องการแก้ไขกฎหมายเพื่อให้การขายสลากไม่เกินคู่ละ 80 บาทเป็นไปอย่างถาวร ส่วนเรื่องการซื้อตรงและจองซื้อสลากของประชาชนของสำนักงานสลากฯ จากการตรวจสอบพบว่าปริมาณการซื้อตรงและจองซื้อผ่านระบบอินเตอร์เน็ตแบงกิ้งของธนาคารกรุงไทย ในครั้งที่ 2 มีปริมาณการซื้อตรงและจองซื้อสูงถึงร้อยละ 80 จากเดิมในงวดก่อนหน้านี้มีปริมาณ เพียงร้อยละ 60 แสดงให้เห็นว่า ประชาชนสนใจซื้อตรงและจองซื้อผ่านอินเตอร์เน็ตแบงกิ้งเพิ่มขึ้น เพราะการซื้อผ่านเอทีเอ็ม หรือเครื่องกดเงินสดทำธุรกรรมได้ช้ากว่าระบบอินเตอร์เน็ต,ด้าน พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาลกล่าวว่า การไม่ต่ออายุสัญญาโควตาสลากแก่บริษัทนิติบุคคลไม่ถือเป็นการทำผิดสัญญา เพราะอายุสัญญาได้สิ้นสุดลงแล้ว ทำให้โควตาทั้งหมดกลับคืนสู่สำนักงานสลากฯ เมื่อมติบอร์ดฯ มีความต้องการที่จะขายสลากเอง ก็สามารถทำได้ โดยในเร็วๆ นี้ สำนักงานสลากจะประกาศรายชื่อบุคคล องค์กรการกุศล ลงในเว็บไซต์ของสำนักงานสลากฯ หากไม่ปรากฏรายชื่อในเว็บไซต์ก็หมายความว่า ไม่ได้รับการต่ออายุสัญญา ส่วนกรณีที่บอร์ดไม่ต่ออายุโควตาให้กับมูลนิธิสำนักงานสลากฯ ทำให้พนักงานที่เคยได้รับเงินช่วยเหลือจากมูลนิธิฯ เดือนละ 8,000-9,000 บาท ก็จะได้รับการเยียวยาจากสำนักงานสลากฯต่อไป เพราะการรื้อโควตาสลากในครั้งนี้ สำนักงานสลากฯ ได้รับความร่วมมือจากพนักงานเป็นอย่างดี,สำหรับบริษัทนิติบุคคลทั้ง 2,495 ราย มีผู้ค้าสลากรายใหญ่ ประกอบด้วย บริษัทสลากมหาลาภ บริษัทหยาดน้ำเพชร บริษัทขวัญฤดี และมูลนิธิสำนักงานสลากกินแบ่งรัฐบาล รวมถึงชมรมพนักงานสลากฯ หรือที่เรียกว่า 5 เสือกองสลาก เพราะมีโควตาสลากอยู่ในมือมากที่สุดนั้น จะไม่มีอีกต่อไปแล้ว โดยถือว่ามติบอร์ดในครั้งนี้เป็นการปิดตำนาน 5 เสือกองสลาก เนื่องจากในช่วง 20-30 ปีที่ผ่านมา ไม่มีบอร์ดชุดไหนกล้าเข้าไปแตะต้องโควตาของทั้ง 5 กลุ่มนี้
ปิดตำนาน 5 เสือกองสลาก บอร์ดสลากฯ มีมติไม่ต่ออายุโควตาสลากฯ ที่อยู่ในมือบริษัทนิติบุคคล จำนวนกว่า 60,000 ฉบับคู่ ตามคำสั่ง เสธ.แดง ให้สำนักงานสลากฯ ดึงกลับมาขายเอง ผ่านการจองซื้อและขายตรง
ข่าวหน้า1,5 เสือกองสลาก,โควตา,บอร์ดสลาก,นิติบุคคล,เสธ.แดง,ซื้อ,ขายตรง,สลากกินแบ่งรัฐบาล,ข่าว,ไทยรัฐฉบับพิมพ์